stanford-oval/wikipedia huggingface dataset:
קרב מון סאונד
סוף דבר

קרב מון סאונד היה ניצחון גרמני. במקביל אליו, 'מבצע אלביון' היה ככל הנראה המבצע האמפיבי המוצלח ביותר במלחמת העולם הראשונה. נראה, עם זאת, שלא הייתה לשני אלה השפעה רבה על מהלך המלחמה בחזית המזרחית. בסופו של דבר רוסיה יצאה מן המלחמה בעיקר בשל התפתחויות שנלוו למהפכת אוקטובר, שהחלה מספר ימים אחר כך, ולא כתוצאה ממהלכי הצבא והצי הגרמניים באותו שלב.
לאחר מספר חודשים, בפברואר ובמרץ 1918, הגרמנים השלימו את כיבוש אסטוניה במלחמת העולם הראשונה, עם ההשתלטות על חלקיה היבשתיים של הארץ. סמוך לסיום ההשתלטות על אסטוניה, ב-3 במרץ, יצאה רוסיה מן המלחמה כתוצאה מהסכם ברסט-ליטובסק.
לקריאה נוספת

Barrett, Michael B (2007). Operation Albion: the German conquest of the Baltic Islands. Indiana University Press. ISBN 0-253-34969-9.
Halpern, Paul (1994). A Naval History of World War I. UCL Press. ISBN 1-85728-295-7.

כוחות גרמנים לפני נחיתה בסארמאה
קרול פילץ

| --- | --- |

 לידה:  7 בפברואר 1898 ורשה, האימפריה הרוסית 
 פטירה:  ספטמבר 1939  (בגיל 41) ורשה, הרפובליקה הפולנית השנייה 
 הישג בולט:  היה בין נציגי פולין באולימפיאדת השחמט 1924
 השכלה:  אוניברסיטת ורשה לטכנולוגיה 
 מקצוע נוסף:  מהנדס 
 מדינה:  פולין
 
קרול פילץ (בפולנית: Karol Piltz;‏ 7 בפברואר 1898 – ספטמבר 1939) היה שחמטאי פולני.
השתתף במלחמה הפולנית-סובייטית בשנת 1920 ועם שחרורו מהצבא בשנת 1921 התחיל את לימודיו במכון הפוליטכני בוורשה.
פילץ ייצג את פולין באולימפיאדת השחמט 1924, אולימפיאדת השח הבלתי רשמית בפריז בשנת 1924, שם חלק מקום 21-31 בתחרות הניחומים עם 6 נקודות (ניצח: קארל הרומאדקה),  .
פילץ חלק מקום 3-7 באליפות השחמט הראשונה של פולין שהתקיימה בורשה בשנת 1926 (ניצח: דויד פז'פיורקה)  וחלק מקום 17-18 בתחרות יורטה בשנת 1937 (אליפות פולין הרביעית, ניצח: סבלי גריגורייביץ' טרטקובר)
פילץ, ביחד עם חברי קבוצת השחמט של ורשה זכה במדליית זהב בתחרות הראשונה לקבוצות שהתקיימה בפולין בשנת 1929. יתר חבריו לקבוצה היו משה בלאס, רפאל פיינמסר, פאולינו פרידמן, סטניסלב קון, ליאון קרמר, הנריק פוגוריאלי.
פילץ מת במהלך המצור על ורשה בחודש ספטמבר 1939.
הערות שוליים

↑  בתחילת הדרך היו מספר אולימפיאדות "לא רשמיות" שלא נכללות במניין המסודר של פיד"ה. הראשונה במניין הרשמי היא לונדון, 1927
קרב טאוברבישופסהיים

קרב טאוברבישופסהיים (בגרמנית: Schlacht bei Tauberbischofsheim) היה קרב שנערך ב-24 ביולי 1866, במהלך מלחמת אוסטריה–פרוסיה, בין הצבא הפדרלי לצבא הפרוסי.
רקע

לאחר פלישתו של אדוארד פוגל פון פלקנשטיין לפרנקפורט, נערך הקורפוס הפדרלי השמיני בדרום גרמניה: דיוויזיה וירטמברגית בטאוברבישופסהיים, דיוויזיה באדנית בוורבאך, דיוויזיה הסיאנית בגרוסרינדרפלד ודיוויזיה נסאו-אוסטרית בגרינספלד.
הקרב

ב-24 ביולי 1866, 3 שבועות לאחר קרב קניגרץ, נפגשה הדיוויזיה הפרוסית ה-13 בפיקודו של אוגוסט קרל פון גייבן עם הדיוויזיה הווירטמברגית ה-1 בפיקודו של אוסקר פון הרדג, ולאחר קרב קצר שנערך כמה שעות, נהדף הכוח הווירטמברגי לאחור, לאחר שספג 684 נפגעים.
לאחר הקרב התאחד הצבא הווירטמברגי עם צבא ממלכת בוואריה, וב-30 ביולי נכנסה לתוקפה הפסקת אש.
קסטור (חברה)

| --- | --- |

 נתונים כלליים
 סוג:  חברה פרטית
 מייסדים:  האחים תומאס
 תקופת הפעילות:  2015–הווה (כ־9 שנים)
 מיקום המטה:  מנצ'סטר 
 משרד ראשי:  ליברפול
 ענפי תעשייה:  בגדי ספורט 
  
 castore.com
 
קסטור (באנגלית: Castore) היא יצרנית בריטית של בגדי ספורט, שבסיסה בליברפול. מוצרי החברה נמכרים ביותר מ-50 מדינות ברחבי העולם ויש להם עסקאות חסות עם קבוצות זוכות באליפות בכדורגל בהתאחדות ואלופי העולם בטניס. שם המותג של החברה מגיע מהתאומים קסטור ופולוקס של המיתולוגיה היוונית והרומית.
היסטוריה

החברה הוקמה בשנת 2015 על ידי האחים תומאס ופיליפ ביהון כשהם בני 25 ו-22 בהתאמה. טום היה שחקן כדורגל מקצועי בנוער של טרנמיר רוברס בין הגילאים 17–21, פיל שיחק קריקט חצי-מקצועי במועדוני הקריקט של צ'שייר ולנקשייר.
הזוג עזב את קריירת המשחק בשנת 2013 ועבר ללונדון לעבוד במימון במטרה לגייס כסף עבור מיזם בגדי הספורט שלהם; טום עבד בנק בלוידס ופיל עבור דלויט. בתקופת שהותם בלונדון הם החלו במחקר השוק שלהם בראיון עם פטרוני גימנסיות מתקדמות וחתמו מספר משקיעים פורים מענפי האופנה והספורט. קסטור הושק ברשת בשנת 2016. בשנת 2019 פורבס רשם את האחים ברשימת "30 מתחת לגיל 30".
חסויות

בינואר 2019 הפכה קסטור לשותפת הערכה הרשמית של אלוף הטניס הבריטי אנדי מארי, שהפך גם הוא לבעל מניות בחברה במרץ אותה שנה. החברה ממתגת את מוצרי מארי כ-AMC, והיא הפכה לשותפה הלבוש הרשמי של איגוד הטניס לדשא. מרלי פאקר, שחקנית איגוד הרוגבי באנגליה, היא שגרירת מותג של קסטור.
בדצמבר 2019 חתמה קבוצת הקריקט של הודו המערבית על חוזה לשלוש שנים עם קסטור לייצור הערכה הרשמית שלהם. בתחילת 2020, קסטור הבטיחה כ־7.5 מיליון ליש"ט מכספי משקיעים פרטיים שלא פורסמו כדי לסייע לחברה במטרה למצוא כדורגלן מקצוען מובחר. במאי 2020 הפכה קסטור לספק הערכות הרשמי של מועדון הכדורגל הסקוטי, ריינג'רס על עסקה לחמש שנים שנחשבה לשווי 25 מיליון ליש"ט. באוקטובר 2020, מועדון ליגת הרוגבי האוסטרלי הסידני תרנגולים מליגת הרוגבי הלאומית שיתף פעולה עם קסטור בבגדיהם. בנובמבר שותפה קסטור עם מקלארן רכב לקו בגדי ספורט.
בסוף שנת 2020, מספר כלי תקשורת דיווחו כי עסקות בין מועדוני כדורגל של קסטור והליגה האנגלית, ניוקאסל יונייטד ווולברהמפטון וונדררס סיכמו ללבוש קסטור משנת 2021.
בדצמבר 2020 הוכרז קסטור כספק ההלבשה של מועדון ליגת הרוגבי האוסטרלי מלבורן סטורם ומועדון הפוטבול האוסטרלי הווסט קוסט איגלס מליגת הפוטבול האוסטרלית.
מותג בגדי הספורט הבריטי אמור להיכנס לשוק הספרדי בשנת 2022 - על פי הדיווחים המותג הסכים על הסכם עם סביליה מעונת 2022-23.
חנויות

לחברה חנות אאוטלט בקינגס רוד בלונדון שנפתחה בנובמבר 2019 וכן בגדים בבתי כלבו. כחלק מהשותפות שלהם עם ריינג'רס, קסטור מעורבת בחנות המועדון שלהם ובחנות גלריות.
קנטה (רכב)

| --- | --- |

Canta
 מאפיינים כלליים
 יצרן:  Waaijenberg (אנ') ביחד עם אוניברסיטת "Delft University of Technology" (אנ')
 שנות ייצור:  1995 ועד היום
 הרכבה:  הולנד הולנד
 סיווג:  מכונית מיקרו
 אורך:  2,300 מ"מ
 רוחב:  1,100 מ"מ
 גובה:  1,650 מ"מ
 מפרט טכני
 מנוע:  מנוע בנזין 160 סמ"ק, המפיק 5.5 כ"ס ב-3,600 סל"ד  מנוע בנזין 200 סמ"ק  מנוע חשמלי (בדגם הגרמני)
 מהירות מרבית:  25 קמ"ש (מנוע חשמלי, גרסה גרמנית)  50 קמ"ש (גרסה גרמנית)  70 קמ"ש (גרסה בריטית)
קנטה (בהולנדית: Canta) הוא דגם של מכונית מיקרו, אשר פותח בשנת 1995 על ידי יצרן מכוניות המיקרו ההולנדי Waaijenberg (אנ') יחד עם אוניברסיטת דלפט טכנולוגיה ("Delft University of Technology" (אנ')), אשר נוצר במיוחד עבור נהגים נכים.
מפני שרוחבו של הרכב הוא רק 1.10 מטר, הוא עשוי - בניגוד למכוניות-מיקרו גדולות יותר - לשמש בנתיבי אופניים, כמו גם במדרכות ובשבילים, בנוסף, אין צורך ברישיון נהיגה.
כל דגם "קנטה" בנוי עם ההתאמות המיוחדות הנדרשות על ידי הלקוח, כגון איתור בקרות ומתגים בצד שמאל או ימין, או על כל ההגה.
נכון להיום דגמי "קנטה" עדיין מיוצרים.
דגמי "קנטה"

"Canta LX" - מחיר היחידה 11,850 שטרלינג
"Exclusive" - מנוע 200 סמ"ק, מחיר היחידה 12,850 שטרלינג
"LX Exclusive" - מחיר היחידה 13,850 שטרלינג
"Inrij-Canta" - בדגם זה הנהג יכול להיכנס עם כיסא הגלגלים (מהדלת האחורית) ולנהוג כשהוא יושב על כיסא הגלגלים האישי שלו, (בדומה לדגם הChairiot solo), מחיר היחידה 18,500 שטרלינג
"קנטה"

2 מושבים
2 דלתות צד
מנוע בנזין
מנוע חשמלי (גרסה גרמנית)
מכל דלק - 18 ליטר
חלון קדמי עמוק ורחב מאוד - שפור בשדה הראיה של הנהג
4 בלמי דיסק
מגוון רחב של מושבים - כולל מושבים מסתובבים כדי להקל על כניסה ויציאה
החלק האחורי של הרכב מופנה לקרקע כאשר הוא חונה, והוא מורם באופן פנאומטי כאשר המנוע מופעל כדי שנכה המשתמש בכיסא גלגלים יכול להיכנס על יד הכבש בחלק האחורי
תמונות

דגם "קנטה"
דגם "קנטה"
דגם "קנטה"
דגם "קנטה"
דגם "קנטה"
דגם "קנטה", שנת 2016
דגם "קנטה", שנת 2016
דגם "קנטה"
ראו גם

Chairiot solo
מיניסימה
לקריאה נוספת

דגם "קנטה (רכב)" - תמונות
הערות שוליים

↑  קנטה - מפרט טכני en.help4u.eu/webshop/products/canta-lx
↑  קנטה (רכב) trouw.nl/home/met-een-canta-kun-je-over-de-stoep-rijden-en-je-mag-hem-overal-parkeren-~a72cae92
↑  דגמי "קנטה (רכב)" amsterdamlogue.com/the-worlds-smallest-car
↑  "קנטה (רכב)" 24oranges.nl/2012/06/17/canta-the-little-can-do-car
↑  קנטה transeum.com/weird-car/the-canta-microcar-starting-at-11500-euros
קרון (רכב)

קרון
קרון הוא עגלה בעלת ארבעה גלגלים המחוברים, שניים קטנים יותר מקדימה ושניים גדולים יותר בחלק האחורי, שנועדה להעברת משא או נוסעים. בדרך כלל הקרון מונע על ידי סוסים, שורים, פרדות או בעלי חיים אחרים שמושכים את הקרון, אך יש גם גרירת קרונות על ידי כלי רכב מנועיים. את הבהמות נוהג אדם היושב בקדמת הקרון או רוכב על אחת הבהמות או בסמוך להן.
קיימים סוגים רבים של קרונות, מותאמים למשא שנועדו להוביל, מותאמים לדרכים בהן נועדו לעבור, מותאמים למזג האוויר ומותאמים לבהמות המושכות את הקרון.
הקרון הפשוט ביותר הוא פלטפורמה, עגלה בעלת ארבעה גלגלים הנושאים משטח (פלטפורמה), ללא דפנות וללא מושבים (לעיתים יש מושב מאולתר עבור הנוהג בבהמות). הפלטפורמה יכולה להיות קטנה יחסית או גדולה, לפי הצרכים ולפי יכולת הבהמות למשוך אותה.
בקרונות שנועדו להסעת בני אדם הוצבו מושבים ומקום המושב זכה להגנה מהרוח, הגשם והשמש. סוג זה של קרונות התפתח לכרכרות ולדיליז'נסים. לקרונות שנועדו להוביל מטען נוספו דפנות, כדי שהמטען לא יתפזר וייפול מהקרון.
קרון מסוג פלטפורמה
קרון עם דפנות להובלת קרח
קרון מכוסה
קרון קונסטוגה
קרון מובל על ידי בופלו
קרון הנמשך על ידי תיש
ראו גם

עגלת תינוק
קרון רכבת
קשר יוני

קשר יוני הוא סוג של קשר כימי חזק בין יונים בעלי מטען חשמלי חיובי (קטיונים) ובעלי מטען שלילי (אניונים). הקשר נוצר כתוצאה ממשיכה אלקטרו-סטטית בין שני המטענים, על פי חוק קולון. בדרך כלל, הקשרים היונים מובילים ליצירת סריג יוני מסודר כגון מלח. דוגמה מוכרת לסריג יוני הוא מלח השולחן, נתרן כלורי, המורכב מקטיונים של נתרן היוצרים קשרים יונים עם אניונים של כלור.
קשרים יונים נוצרים בעקבות הבדל משמעותי באלקטרושליליות של שני היסודות הנפגשים (הפרש גדול מ-1.7, כשבמקביל בטווח בין 0.4 ועד ל-1.7 הקשר יהיה קוולנטי קוטבי), כאשר האלקטרושליליות מודדת את שאיפת האטום לקבל אלקטרון על מנת להשלים את רמת האנרגיה האחרונה ("קליפת האטום"). בדרך כלל  היסודות המקיימים קשרים יונים הם אטומי מתכות, הנוטים למסור אלקטרונים (בעלי אלקטרושליליות נמוכה) ולהפוך לקטיונים בעלי מטען חיובי, ואטומים של אל-מתכות, הנוטים לקבל אלקטרונים (בעלי אלקטרושליליות גבוהה) ולהפוך לאניונים בעלי מטען שלילי.
בהתאם לנתונים לעיל, ניתן לראות את הקשר היוני כמצבו הקיצוני ביותר של קשר קוולנטי קוטבי. דבר זה מתבטא בסריג יוני, בו אין הפרדה מלאה בין הקטיונים החיוביים לאניונים השליליים — כך שקיימת למעשה שותפות מזערית כלשהי באלקטרונים ביניהם, ולכן מטענם אינו שלם לגמרי. כללי פג'נס מאפשרים להעריך עד כמה הקשר יוני טהור או שיש לו אופי קוולנטי חלקי בהתאם למטען הפורמלי ולרדיוס היונים. כאשר ממיסים את הסריג היוני בתמיסה כלשהי, נשבר הקשר היוני ונפרדים הקטיונים מהאניונים ורק במצב זה מטענם הוא באמת שלם.
כל מטען חשמלי משרה סביבו במרחב שדה אלקטרוסטטי אחיד. לכן הקשר הנוצר בין היונים, אינו מכוון לאורך הציר המקשר ביניהם בלבד, אלא כל יון מושך אליו את כל היונים בעלי המטען הנגדי הנמצאים סביבו.
כדוגמה נוספת, בדו נתרן חמצני,  {\ce {Na2O}} (תחמוצת הנתרן), הנוצרת על ידי תגובה בין אטומי נתרן ואטומים של חמצן. לאטום החמצן שישה אלקטרונים ברמת האנרגיה האחרונה, ולכן דרושים שני אלקטרונים על מנת שהוא יקבל מבנה של גז אציל (Ne).
ראו גם

קשר קוולנטי
קתרינה מוליטור

קתרינה מוליטור (בגרמנית: Katharina Molitor; נולדה ב-8 בנובמבר 1983) היא אתלטית ושחקנית כדורעף גרמנייה, אלופת העולם (בייג'ינג 2015) בהטלת כידון.
ביוגרפיה

מוליטור נולדה בבדבורג שבמדינת נורדריין-וסטפאליה במערב גרמניה.
ביוגרפיה > קריירה באתלטיקה

מוליטור הצטיינה כנערה בענפי האתלטיקה, בפרט בקרב שבע ובהטלת כידון. ב-2005 סיימה שנייה באליפות אירופה עד גיל 23 בהטלת כידון בתוצאה של 57.01 מטר. באוניברסיאדת בנגקוק (2007) סיימה שישית בתוצאה של 58.19 מטר. ב-2008 סיימה שנייה בתחרות גביע החורף בתוצאה של 58.26 מטר ובהמשך השנה שיפרה את שיאה האישי ל-61.74 מטר. באולימפיאדת בייג'ינג סיימה במקום השמיני בגמר בתוצאה של 59.64 מטר. ב-2010 זכתה באליפות גרמניה בהטלת כידון בתוצאה של 64.27 מטר ובאליפות אירופה באתלטיקה 2010 סיימה במקום הרביעי בתוצאה של 63.81 מטר. באליפות העולם באתלטיקה 2011 סיימה חמישית בתוצאה של 64.32 מטר ובאליפות אירופה באתלטיקה 2012 סיימה חמישית בתוצאה של 60.99 מטר. באולימפיאדת לונדון (2012) סיימה שישית בתוצאה של 62.89 מטר, באליפות העולם באתלטיקה 2013 לא העפילה לגמר לאחר שסיימה במקום ה-13 במוקדמות.
ב-2015 זכתה בפעם השנייה באליפות גרמניה ובמדליית זהב באליפות העולם באתלטיקה לאחר שקבעה שיא אישי של 67.69 מטר. באליפות אירופה באתלטיקה 2016 סיימה במקום הרביעי בתוצאה של 63.20 מטר. היא לא נבחרה למשלחת גרמניה לאולימפיאדת ריו דה ז'ניירו לאחר ששלוש מטילות כידון אחרות הועדפו עלייה עם תוצאות טובות יותר במהלך העונה. באליפות העולם באתלטיקה 2017 סיימה במקום השביעי בתוצאה של 63.75 מטר. באליפות אירופה באתלטיקה 2018 לא העפילה לשלב הגמר.
ביוגרפיה > קריירת כדורעף

מוליטור החלה לשחק כדורעף בגיל 13 במועדון מקומי בבדבורג. שנה לאחר מכן עבר למועדון OVV וב-2006 למועדון באיירן 04 לברקוזן. היא זכתה עם לברקוזן שלוש פעמים באליפות הליגה השנייה ושיחקה שתי עונות בליגה הראשונה.
קרומפורד

| --- | --- |
דגל קרומפורדדגל קרומפורד

 מדינה:  הממלכה המאוחדת הממלכה המאוחדת
 אוכלוסייה:  ‏
  ‑ בכפר:  1,392 (2021)
 קואורדינטות:  53°06′29″N 1°33′40″W﻿ / ﻿53.108°N 1.561°W﻿ / 53.108; -1.561 
  מפת מיקום  מפה מפורטת   (למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי קרומפורד(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי קרומפורד  he tabBackground:;tabBorder:#aaa;defaultTab:0;
 
מפעל קרומפורד
קרומפורד (אנגלית: Cromford) הוא כפר באזור דרבישייר שבאנגליה.
הכפר הוא אחד האתרים החשובים בהתפתחות של המהפכה התעשייתית. במקום זה בנה ריצ'רד ארקרייט את מפעל הכותנה שלו (מפעל קרומפורד) על מנת להשתמש במכונת טוויה המבוססת על מים. בנייני בית החרושת ומגורי הפועלים הם חלק ממפעלי עמק דרוונט, שהוא אתר מורשת עולמית מטעם אונסק"ו.
תעלת קרומפורד - שנבנתה על מנת לשרת את המפעלים - איננה בשימוש יותר אך היא מוכרת כאתר בעל עניין מדעי מיוחד. התעלה מחברת בין מזח קרומפורד לצומת הרכבות היי פיק, ומשם ליישובים ווטסטנדוול ואמברגייט. מסילת קרומפורד והיי פיק, שהושלמה ב-1831, חיברה בין צומת היי פיק לתעלת פיק פורסט שבכפר וואליי ברידג'. כיום נתיב המסילה הוא חלק משביל היי פיק, שהוא נתיב הליכה ושביל אופניים המתחבר לשביל טיסינגטון באזור תחנת הרכבת פארסלי היי שליד הכפר הרטינגטון.
תחנת הרכבת של קרומפורד נמצאת על הקטע מטלוק-דרבי של קו הרכבת עמק דרוונט, והיא הופיעה על עטיפת הסינגל "Some Might Say" של להקת אואזיס.
בשלהי 2006 צולמו בכפר סצנות אחדות מהסרט And When Did You Last See Your Father? של הבמאי אנאנד טאקר. הסרט מבוסס על ספר הזיכרונות של המשורר בלייק מוריסון, ומככבים בו קולין פירת' וג'ים ברודבנט.
אחד מרובעי העיירה הגרמנית רטינגן קרוי על שם הכפר, כיוון שהיה זה המקום הראשון מחוץ לאנגליה שבו הקים התעשיין יוהאן גוטפריד בריגלמן מפעל כותנה לפי הדגם של ארקרייט. מפעל זה הוא חלק ממוזיאון התעשייה של חבל הריין.
תמונות

מגורי העובדים בקרומפורד
מלון גרייהאונד שנבנה עבור ריצ'רד ארקרייט ב-1778
בריכת קרומפורד שנבנתה ב-1785 עבור המפעל
קרומפכי

| --- | --- |
סמל קרומפכיסמל קרומפכי

מראה כללי
 מדינה:  סלובקיה סלובקיה
 מחוז:  קושיצה (מחוז) קושיצה
 תאריך ייסוד:  1246 
 שטח:  22.889 קמ"ר
 גובה:  375 מטרים
 אוכלוסייה:  ‏
  ‑ בעיר:  8,739 (1 בינואר 2021)
 קואורדינטות:  48°55′00″N 20°52′28″E﻿ / ﻿48.916666666667°N 20.874444444444°E﻿ / 48.916666666667; 20.874444444444 
 אזור זמן:  UTC+1
 http://www.krompachy.sk
  מפת מיקום  מפה מפורטת   (למפת סלובקיה מוגדלת) ברטיסלאבה טרנבה טרנצ'ין ניטרה ז'ילינה באנסקה ביסטריצה  פרשוב קושיצה צ'כיה פולין אוק. רו. הונגריה א ו ס ט ר י ה קרומפכי(למפת סלובקיה רגילה) ברטיסלאבה טרנבה טרנצ'ין ניטרה ז'ילינה באנסקה ביסטריצה  פרשוב קושיצה צ'כיה פולין אוק. רו. הונגריה א ו ס ט ר י ה קרומפכי  he tabBackground:;tabBorder:#aaa;defaultTab:0;
 
קרומפכי (מסלובקית: Krompachy; גרמנית: Krompach, הונגרית: Korompa) היא עיר בסלובקיה בעלת היסטוריה עשירה של עיר מכרות ומטלורגיה, והיא משמשת כאתר סקי.
גאוגרפיה

העיר שוכנת במרכז מחוז ספיש (Spiš) (שפיץ בפי דוברי הגרמנית והיהודים), בעמק הנהר הרנד. העיר מוקפת מכל עבריה ברכסי הרים, המתנשאים לגובה של כ-1,000 מטר מעל פני הים. בהרים ניתן עדיין למצוא חיות בר כמו גם פטריות ופירות יער.
עד סוף המאה ה-20 כרו סביב העיר ברזל ונחושת.
העיר נוסדה במהלך המאה ה-14, מאז שמשה כעיר מכרות, כבשנים ותעשייה העושה שימוש בחומרי הגלם המקומיים. כיום היא משמשת בעיקר כעיר תיירות (חורף) ומתגוררים בה דרך קבע פחות מ-9,000 תושבים.
קרל תאובלד

| --- | --- |
אין תמונה חופשית
 לידה:  5 באוגוסט 1969 (בן 55) לואוסטופט, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2004
 מקום לימודים:  בית הספר המרכזי לנאום ודרמה בלונדון  תיכון דנס  דרמה סנטר לונדון 
 פרופיל ב-IMDb
 
קרל ג'וליאן תאובלד (באנגלית: Karl Julian Theobald; נולד ב-5 באוגוסט 1969) הוא שחקן וקומיקאי אנגלי. הוא שיחק בסדרה "Plebs", ובתפקיד מרטין דיר בסיטקום של ערוץ 4 "מחלקה אלטרנטיבית".
ביוגרפיה

תאובלד נולד בעיר ירמות'. הוא גדל בלואסטופט, שם למד בבית הספר התיכון The Denes. מגיל צעיר למד בבית ספר למחול. ב-1998 סיים את לימודי המשחק ב-Drama Centre London, והחל לעבוד בתיאטרון Complicite.
תאובלד היה שותף לכתיבה קומית של ראסל בראנד. בשנות התשעים של המאה העשרים הופיעו השניים כצמד בשם "תאובלד ובראנד על הקרח". בנוסף להופעותיו בסדרה הקומית "מחלקה אלטרנטיבית", כתב תאובלד קטעים קומיים עבור תוכניות הטלוויזיה "The Sketch Show" ו-"Smack the Pony". עוד הופיע תאובלד בסיטקום הרדיופוני "The Exterminating Angels".
ב-2008 הצטרף תאובלד לצוות שחקני סדרת המדע הבדיוני של רשת ITV "בראשית" בתפקיד אוליבר ליק. ב-2010 הופיע בסרט "קח אותו ליווני" לצדו של בראנד, בתפקיד העוזר שלו. ב-2014 כיכב תאובלד בסרט הבריטי העצמאי "Downhill" יחד עם נד דנהי, ג'רמי סוויפט, וריצ'רד לומסדן. את הסרט ביים ג'יימס ראוס ואת התסריט כתב טורבן בטס.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2006 | האמת | The Truth | ספאד |  |
| 2007 |  | Buying Porn | ג'ק | סרט קצר |
| 2007 | נורה | Nora | ארגייט | דיבוב |
| 2009 |  | I Am Ruthie Segal, Hear Me Roar |  | סרט קצר |
| 2009 |  | Nativity! | הורה |  |
| 2010 | קח אותו ליווני | Get Him to the Greek | Duffy Servant Dude |  |
| 2010 |  | Common Film Ground | קארל | סרט קצר |
| 2011 |  | Rekindled | טים סטיבנס |  |
| 2013 | אלן פרטרידג': אלפא פאפא | Alan Partridge: Alpha Papa | גרג פרמפטון |  |
| 2014 |  | Downhill | קית' |  |
| 2015 |  | Mortdecai | גנן |  |
| 2015 |  | Pawel the Polish Mouse Goes to the Moon | פאבל העכבר הפולני | סרט קצר |
| 2016 | אלן פרטרידג' | Alan Partridge's Scissored Isle | ג'ואל מיידמנט | סרט קצר |
| 2016 |  | Swing Away | תומאס |  |
| 2017 |  | Carnage: Swallowing the Past | אבא |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2004 |  | AD/BC: A Rock Opera | שפרד | סרט טלוויזיה |
| 2004–2006 | מחלקה אלטרנטיבית | Green Wing | ד"ר מרטין דיר | סדרת טלוויזיה (תפקיד ראשי) |
| 2006 | המלכה הבתולה | The Virgin Queen | אלסופ | מיני-סדרה |
| 2007 |  | Moonmonkeys |  | סרט טלוויזיה |
| 2007 | דוק מרטין | Doc Martin | אנתוני אוקווד | בפרק "City Slickers" |
| 2008 | בראשית | Primeval | אוליבר ליק | עונה שנייה (7 פרקים) |
| 2008 |  | Clive Hole | טייטום וילקינסון | סרט טלוויזיה |
| 2011–2012 | 2012 | Twenty Twelve | גרהם היצ'ינס | סדרת טלוויזיה |
| 2012 | סקינס | Skins | דייוויד הנלי | בפרק "Alex" |
| 2012–2013 | פרמפייס | Pramface | ג'רמי | סדרת טלוויזיה (3 פרקים) |
| 2012 |  | National Theatre Live | איטזק | בפרק "Travelling Light" |
| 2013 |  | Common Ground | קלייב ריצ'רדס | מיני-סדרה |
| 2013 |  | Jo | אוליבר | סדרת טלוויזיה (פרק אחד) |
| 2013–2018 |  | Plebs | בעל בית | סדרת טלוויזיה (תפקיד ראשי) |
| 2013 | דול ואם | Doll & Em | אוליבר | סדרת טלוויזיה (פרק אחד) |
| 2016 |  | Trollied | פיל סמית' | סדרת טלוויזיה (פרק אחד) |
| 2017–הווה |  | GameFace | גרהאם | סדרת טלוויזיה (תפקיד ראשי) |
| 2018-2017 | אישור מחלה | Sick Note | מייקל | תפקיד ראשי; 11 פרקים |
| 2017 | רציחות במידסומר | Midsomer Murders | דאג ווהן | בפרק " |
| 2018 | פסיכולוג לרגע | Hang Ups | פיט תומפסון | סדרת טלוויזיה |
| 2019 |  | Jerk | פול המנהל | סדרת טלוויזיה (פרק אחד) |
| 2020 | חיים ביחד | Life | דומיניק | סדרת טלוויזיה; 3 פרקים |
| 2023 | ערים (אנ') | Still Up | ראסל | פרק: "Veggie Veggie Bing Bong" |
פילמוגרפיה > משחקי וידאו

| שנה | שם | תפקיד |
| --- | --- | --- |
| 2010 | Fable III | מורטימר פיין / דריפטווד |
הערות שוליים

↑  "Karl Theobald Albums: songs, discography, biography, and listening guide - Rate Your Music". נבדק ב-10 בנובמבר 2017. {{cite web}}:  (עזרה)
↑  "Ormiston Denes Academy – Karl Theobald". נבדק ב-10 בנובמבר 2017. {{cite web}}:  (עזרה)
↑  "BBC Twenty Twelve star Karl Theobald, of Lowestoft, interviewed - What's on and things to do in Norfolk - Eastern Daily Press". אורכב מ-המקור ב-2020-01-26. נבדק ב-10 בנובמבר 2017. {{cite web}}:  (עזרה)
↑  www.comedy.co.uk accessed 2010-06-17
| --- | --- |
בקרת זהויות :  LCCN: no2018028486  VIAF: 6103152080604207230005   WorldCat (עם VIAF): 6103152080604207230005
קרול סמאחה

| --- | --- |

 לידה:  25 ביולי 1972 (בת 52) לבנון לבנון
 מוקד פעילות:  לבנון, מצרים 
 תקופת הפעילות:  מ-1999
 סוגה:  פופ ערבי, מוזיקה ערבית
 שפה מועדפת:  ערבית 
 חברת תקליטים:  רותאנה
 בן או בת זוג:  Walid Mostafa (אוקטובר 2013–?) 
 מספר צאצאים:  1 
 האתר הרשמי
 פרופיל ב-IMDb
 
קרול סמאחה (בערבית: كارول سماحة, תעתיק מדויק: כארול סמאחה; נולדה ב-25 ביולי 1972), זמרת ושחקנית לבנונית מפורסמת.
ביוגרפיה

סמאחה נולדה וגדלה בביירות, בירת לבנון. משפחתה נוצרית-מרונית ולה שני אחים. מאז ילדותה חלמה להופיע על במה. לאחר שסיימה את לימודיה התיכוניים פנתה ללמוד משחק ובימוי באוניברסיטת ביירות, וסיימה את התואר בשנת 1999.
לאחר סיום לימודיה האקדמאיים, לוהקה סמאחה לתפקידים ראשיים במחזות זמר מוכרים בתיאטראות בלבנון. הופעתה הראשונה בטלוויזיה הייתה בהופעה לרגל ערב ראש השנה האזרחית בשנת 2000 בערוץ הטלוויזיה הלבנוני LBC. בהופעה, ביצעה סמאחה את השיר "Bi sabah al alf al talet" וזכתה לשבחים רבים. בעקבות הצלחתה בהופעה זו, פצחה בקריירת זמר.
אלבום הבכורה שלה יצא בשנת 2003 תחת השם חלם ("חלום"). אלבום זה זכה להצלחה רבה, במיוחד הלהיט "חביב אלבי" ("אהוב לבי") אשר צעד בראש מצעדי הפזמונים בלבנון זמן רב.
כעבור שנה הוציאה את אלבומה השני, אנא חֻרה ("אני חופשייה"), אשר גם הוא, בדומה לקודמו, זכה להצלחה. אלבומה השלישי, אשר יצא בשנת 2006, הצליח רבות גם הוא.
בשנת 2007 הקליטה סמאחה את השיר "יא רב" ("אלוהים") יחד עם הזמר הלבנוני מרוואן ח'ורי אשר הפך ללהיט ענק בעולם הערבי (וגם בישראל). שיר זה הוביל במשך זמן רב בראשי מצעדי הפזמונים בכל רחבי העולם הערבי ושבר את שיא הורדות הרינגטונים לשירים ערביים.
דיסקוגרפיה

| --- | --- |
2003:   اغنية الطفولة ("שירת ילדים") 
2003:   حلم ("חלום") 
2004:  انا حرة ("אני חופשייה") 
2006:  أضواء الشهرة ("אורות התהילה") 
2009:  حدودي السما ("השמיים הם גבולי") 
2013:  إحساس ("הרגשה")
קנסייקאי

| --- | --- |
 מדינה:  האימפריה היפנית 
 מנהיגים:  קאטו טקאקי ואקצוקי רייג'ירו
 תקופת הפעילות:  1916 – 27 ביוני 1927 (כ־11 שנים) 
 אידאולוגיות:  ליברליזם, סוציאליזם
 מטה:  טוקיו
 מיקום במפה הפוליטית:  שמאל
 
קנסייקאי (ביפנית: 憲政会, "המפלגה החוקתית") הייתה מפלגה פוליטית קצרת ימים, שפעלה באימפריה היפנית בתקופה שלפני מלחמת העולם השנייה.
היסטוריה

המפלגה נוסדה ב-10 באוקטובר 1916, לאחר איחוד המפלגות ריקן דושיקאי, צ'וסייקאי וקויו קוראבו. המפלגה החדשה, בהנהגתו של קאטו טקאקי, הייתה לאופוזיציה למפלגת השלטון, ריקן סייוקאי, בהנהגת ראש הממשלה אוקומה שיגנובו. הזאיבצו של מיצובישי העניק למפלגה תמיכה כלכלית בשל קשריו של קאטו למפלגה. לאחר האיחוד החזיקה מפלגת קנסייקאי ב-198 מושבים בבית התחתון של הדיאט של יפן, ובכך הפכה למפלגת הרוב, והעלתה את הציפיות להיבחרו של קאטו לראשות הממשלה.
עם זאת, תפקיד ראש הממשלה נמסר על ידי הקיסר, לפי עצת הגנרו, ובמקרה זה העדיפו חברי הגנרו את טראוצ'י מסטאקה לתפקיד זה. במחאה על כך העלתה קנסייקאי הצעת אי אמון שפיזרה את הדיאט, והביאה לבידוד המפלגה. במהלך שנותיה באופוזיציה התנגדה המפלגה להתערבות מדינות ההסכמה במלחמת האזרחים ברוסיה ותמכה באיגודים מקצועיים.
בבחירות הכלליות של 1924 השיגה קנסייקאי 150 מושבים, המספר הרב ביותר למפלגה אחת, אך לא הצליחה להשיג רוב בבית. קאטו הסכים להרכבת קואליציה עם ריקן סייוקאי של טקהאשי קורקיו, שהחזיקה ב-100 מושבים, ועם קאקושין קוראבו של אינוקאי צויושי, שהחזיקה ב-30 מושבים. קואליציית שלוש המפלגות הזאת הייתה הקואליציה השולטת הראשונה בהיסטוריה של יפן, וניצלה את מעמדה לעריכת רפורמות חברתיות ולשמירה על מדיניות חוץ מאופקת.
הקואליציה קראה לביטול השפעת הגנרו, ולהצמדות לחוקת מייג'י. כמו כן, תמכו חבריה בהרחבת זכות הבחירה, וברפורמות בתחום התעסוקה והחקלאות. עם זאת, ועל אף הדימוי הליברלי שדבק בה, תמכה המפלגה גם בחוק לשמירה על הסדר ב-1925.
לאחר  מותו של קאטו, התמנה ואקצוקי רייג'ירו לנשיאות המפלגה, אך ממשלתו התפרקה לאחר זמן קצר, בעקבות משבר פיננסי שהכה ביפן. ביוני 1927 התאחדה מפלגת קנסייקאי עם מפלגת סייו הונטו, ויחד הן יצרו את מפלגת ריקן מינסייטו.
| --- | --- |
בקרת זהויות :  VIAF: 252638809   WorldCat (עם VIAF): 252638809